ניקוי רעלים

צום מיצים הוא אחד האמצעים המוכרים בניקוי רעלים
ניקוי רעלים (באנגלית נודע בשם המקוצר Detox) הוא טיפול פסאודו-מדעי ברפואה אלטרנטיבית שנועד להוציא מהגוף "רעלים" לא מוגדרים. רעלים אלה הם לכאורה חומרים שהצטברו בגוף ויש להם השפעות לא רצויות על הבריאות. פעילויות נפוצות הקשורות לניקוי רעלים כוללות דיאטה, צום, צריכה בלעדית של מזון מסוים (לדוגמה, מיצים או מים), או הימנעות ממנו (לדוגמה, שומנים, פחמימות).<ref name=":1"></ref> פעילויות נוספות שאמורות לנקות רעלים הן ניקוי מעיים, טיפול בקלציה, והסרת סתימות שיניים המכילות אמלגם.

ארגוני בריאות ומדענים רבים מתחו ביקורת על הרציונל מאחורי ניקוי רעלים ועל היעדר ראיות התומכות בו.<ref name=":3"></ref> האגודה הבריטית לתזונה כינתה את הרעיון "שטויות" ו"מיתוס שיווקי".<ref name=":4"></ref>

למרות היעדר הביסוס המדעי, הרעיון של ניקוי רעלים ממשיך להיות פופולרי בקרב הציבור ובקרב העוסקים ברפואה אלטרנטיבית.<ref name="Ernst1997">
</ref><ref name="Chen">

</ref> אחת הסיבות המרכזיות לכך היא הפוטנציאל השיווקי של הטיפולים והתכשירים המתיימרים לנקות את הרעלים מהגוף.<ref name=":1" /><ref></ref><ref name=":2"></ref>

== סוגים ==
=== דיאטות לניקוי רעלים ===
הרעיון הכללי מאחורי דיאטות לניקוי רעלים הוא שרוב המזון מכיל מזהמים: מרכיבים הנחשבים מיותרים לחיי אדם, כגון משפרי טעם, צבעי מאכל, חומרי הדברה וחומרים משמרים. דיאטות לניקוי רעלים מתבססות על צמצום חריף של סוג המזונות הנצרך (למשל צום מים, או צום מיצים), או על הוצאת מזונות מסוימים מהתזונה (שומנים, מזון מעובד). התומכים בניקוי רעלים טוענים שהדיאטה הזו גורמת לגוף לשרוף שומנים מאוחסנים שהצטברו, ולשחרר "רעלים" המאוחסנים בשומן לדם. משם הם מסולקים דרך הדם, העור, השתן, הצואה והנשימה. ההשקפה הרפואית המקובלת היא שאין צורך בתזונה מיוחדת כדי לסלק מהגוף חומרים מזיקים. לגוף יש מנגנונים טבעיים להיפטר מרעלים.

=== ניקוי מעיים ===
שיטה נוספת לניקוי רעלים היא "ניקוי" המעי הגס בעזרת חוקן המכיל מעט מלח, ולפעמים קפה או עשבי תיבול. לפי התומכים בשיטה, החוקן מסייע לנקות שאריות מזון מהמעי הגס, שאריות שעלולות לגרום לתסמינים לא ספציפיים ולפגיעה בבריאות הכללית. ההשקפה הרפואית המקובלת היא שהמעי הגס מנקה את עצמו, ואין צורך לנקות אותו.<ref></ref> יתרה מכך, השימוש בחוקנים אף עלול להיות מסוכן.<ref name="Quackwatch"></ref>

== ביקורת ==
=== רציונל שגוי ===
ישנן כמה טעויות בהנחות מאחורי רעיון ניקוי הרעלים. ראשית, הנחת היסוד שקיימים "רעלים" נסתרים, הנחה העומדת בבסיס הרעיון של ניקוי רעלים ונותנת לגיטימיזציה למושג "ניקוי רעלים". שנית, הטענה שיש לנקות באופן יזום את ה"רעלים" הקיימים בגוף. אצל אנשים בריאים, הגוף יודע לפנות ולנקות חומרים אשר עלולים להזיק לו באופן עצמאי.<ref name=":1" /> דבר זה נעשה דרך הכבד, הכליות ומערכת החיסון.<ref name=":1" /> אין צורך במוצרים או מנגנונים מיוחדים כדי לעשות זאת.<ref name=":0"></ref> משווקים של מוצרים לניקוי רעלים טוענים שיש לנקות גם את הכבד והכליות מפעם לפעם, כפי שמנקים מסננת או ספוג. אך במציאות, אין צורך לנקות את האיברים הללו מכיוון שהם מנקים את עצמם.<ref name=":1" /> במצבים רפואיים בהם אדם נחשף למתכות כבדות, סובל מעודפי ברזל בדם או עובר תהליך גמילה מסמים או אלכוהול, יש לבצע תהליך רפואי של ניקוי רעלים, אך תהליך זה דורש השגחה רפואית צמודה.<ref name=":0" /> תהליכים המוגדרים ברפואה האלטרנטיבית כמנקי רעלים, עלולים לגרום לנזק רפואי אם הם אינם נעשים כהלכה.<ref name=":0" /><ref name=":2" /> איגוד התזונה הבריטי (BDA) פרסם גיליון מידע בו נרשם: "כל רעיון הניקוי הוא שטויות. לגוף יש מנגנונים מובנים משלו לניקוי רעלים וסילוק פסולת ורעלים."<ref name=":4" /> הרעיון של ניקוי רעלים נתפס כמיתוס שיווקי,<ref name=":4" /> ואף תרמית.<ref name="sbm"></ref>

=== היעדר ביסוס מדעי ===
אין עדויות מדעיות לכך שניקוי רעלים משיג תוצאות כלשהן. לא בתחום הירידה במשקל, ולא למטרות רפואיות אחרות.<ref name=":2" /><ref name=":0" /> בטווח הקצר, אמנם קיימת ירידה במשקל בשל ההגבלה הקלורית הקיצונית, אך עם החזרה לתזונה רגילה ישנה נטייה לעלייה במשקל.<ref></ref> בסקירת מאמרים משנת 2015 הסיכום היה: "כיום, אין ראיות משכנעות התומכות בשימוש בדיאטות לניקוי רעלים לטובת ירידה במשקל או סילוק רעלים. בהתחשב בהיעדר התמיכה, העלויות הכספיות והסיכונים הבריאותיים האפשריים של מוצרים אלה, על אנשי מקצוע בתחום הבריאות לעודד אנשים שלא להשתמש בהם. על המוצרים הללו להיות מנוטרים ומבוקרים."<ref name=":3" />

למרות הביקורת המדעית, ניקוי רעלים הוא רעיון פופולרי, ומוצרים ושיטות לניקוי רעלים הפכו לטרנד בריאות רווחי.<ref name=":3" /> בדומה לטיפולים אלטרנטיביים אחרים, היעילות הנתפסת של ניקוי רעלים מיוחסת לאסטרוטורפינג , אפקט הפלצבו, שיפורים פסיכוסומטיים או החלמה טבעית ממחלה שהייתה מתרחשת גם ללא שימוש במוצר.<ref></ref><ref></ref>

== קישורים חיצוניים ==

*נעם לויתן, [https://davidson.weizmann.ac.il/online/reasonabledoubt/לשקר-יש-רגליים לשקר יש רגליים], באתר מכון דוידסון לחינוך מדעי.
== הערות שוליים ==

קטגוריה:צום
קטגוריה:דיאטות
קטגוריה:פסאודו-מדע

קטגוריה:רפואה אלטרנטיבית